作者：秦观
词牌/韵律：鼓笛慢・水龙吟

paragraphs: 乱花丛里曾携手，穷艳景，迷欢赏。
到如今谁把，雕鞍锁定，阻游人来往。
好梦随春远，从前事、不堪思想。
念香闺正杳，佳欢未偶，难留恋、空惆怅。
永夜婵娟未满，叹玉楼，几时重上。
那堪万里，却寻归路，指阳关孤唱。
苦恨东流水，桃源路、欲回双桨。
仗何人，细与丁宁问呵，我如今怎向。